ปูมหลัง วัลภา คนรักแดง ไบเล่ สาวไนต์คลับ พลัดพราก ไฟไหม้ของรัก สู่จากลา
วัลภา ณ สงขลา, ชื่อของเธอกลับมาพูดถูกอีกครั้งในวันที่ไร้ลมหายใจ หลายคนอาจคุ้นชื่อ หลายคนอาจจะนึกไม่ออก ซึ่งก่อนหน้านี้ผู้คนส่วนใหญ่จะรู้จักเธอในนามของ ,วัลภา ภรรยาของแดง ไบเล่, นักเลงวัยรุ่นชื่อดังแห่งพระนครแห่งยุคต้นพุทธศักราช 2500,โดยเฉพาะเมื่อกล่าวถึงประโยคที่ว่า ,เป็นเมียพี่ต้องอดทน, ทุกคนมักจะรู้ดีว่า ที่มาของประโยคนี้ออกมาจากปากของ, บัญชา ศรีสุกใส, หรือ ,แดง ไบเล่, ที่ใช้พูดกับวัลภา ผู้หญิงที่เขารักปานดวงใจ,แม้วันนี้เธอและเขาจะจากไป แต่คงทิ้งไว้ซึ่งเรื่องราวมากมายให้คนรุ่นหลังเล่าขาน ทีมข่าวเจาะประเด็นไทยรัฐออนไลน์ พาผู้อ่านย้อนเรื่องราวความรัก ชีวิต และการพลัดพรากผ่านผู้หญิงที่ชื่อ ,วัลภา ณ สงขลา,ย้อนกลับไป 6 ปีก่อน วัลภา ในวัย 69 ปี เคยบอกเล่าเรื่องราวชีวิตของเธอและแดง ไบเล่ ไว้ว่า ประโยคที่ว่า, เป็นเมียพี่ต้องอดทน, เป็นคำที่ แดง ไบเล่ มักจะพูดกับเราอยู่เสมอ เวลาที่เขาเห็นเราเครียดๆ และเขาก็จะขยายความว่า การจะเป็นเมียพี่ ต้องอดทนมากๆ นะรู้ไหม,เราได้ยินประโยคนี้เป็นครั้งสุดท้าย เมื่อตอนที่เขาพูดกับเราก่อนที่เขาจะเดินทางไปต่างจังหวัด ,และเราก็ได้มารู้ทีหลังว่า แดงรับจ้างฆ่าคน ซึ่งตอนนั้นเราก็ตกใจ และไม่เชื่อว่า คนอย่างแดงจะฆ่าใครได้,,วัลภา เคยบอกเล่าถึงคนรักของตัวเองไว้อีกว่า อันที่จริงแล้ว แดงเป็นคนที่เงียบๆ พูดน้อย เป็นคนจริง ไม่ตีหัวหมา ด่าแม่เจ๊ก แย่งขนมเด็ก เขาเป็นสุภาพบุรุษ ซึ่งเขาไม่ใช่คนที่เกเร คนรักเขาเยอะมาก ,ใครๆ ก็อยากเดินกับเขา และเขาจะบอกคนอื่นๆ เสมอว่า อย่ามาเดินกับเขา เพราะมันจะเป็นจุดสนใจ,,ครั้งหนึ่งเคยมีสื่อถามวัลภาว่า ช่วงที่แดง ไบเล่ ยังมีชีวิต เขาหล่อเหมือนติ๊ก เจษฎาภรณ์ หรือไม่? วัลภา ตอบคำถามนี้ว่า ,ถ้านั่งด้วยกันแล้วใส่แว่นตาทั้งคู่ ก็คือ ฝาแฝด,เราบังเอิญเจอแดงครั้งแรกที่ร้านกาแฟ แดงมากับปุ๊ ส่วนเราก็รู้จักกับปุ๊มาอยู่ก่อนแล้ว เราจึงมีโอกาสได้นั่งคุยกัน ซึ่งตอนนั้นปุ๊ก็หันมาแนะนำเพื่อนให้เรารู้จัก พร้อมกับถามว่า มึงรู้จักมั้ย นี่เพื่อนกู ชื่อแดง ไบเล่ ยอมรับตามตรงว่า ตอนนั้นไม่รู้จัก แต่ด้วยความที่เราเป็นคนพูดเก่ง เราก็ชวนเขาคุย เราถามคำเขาก็ตอบคำ,แต่เขาก็ถามเราว่า ทำงานอยู่ที่ไหน เราก็ตอบว่า เราเป็นนักร้องอยู่ไนต์คลับ แต่เขาก็ฟังๆ ไม่ตอบอะไร จนกระทั่งกำลังจะแยกย้ายกันกลับ เขาถามเราว่า แล้วเราจะได้เจอกันอีกมั้ยเนี่ย เราก็ตอบกลับไปว่า ถ้าเราอยากจะเจอกัน มันก็ไม่ยาก จากนั้น เขาก็ไปหาเราที่ไนต์คลับอยู่บ่อยๆ ชวนกันไปกินก๋วยเตี๋ยว และก็คบหากันฉันคนรัก,ส่วนที่หลายคนสงสัยว่า สรุปแล้วแดง ไบเล่ ได้บวชหรือไม่? เขาเสียชีวิตในงานบวชของตัวเองหรือเปล่า? วัลภา เคยบอกเล่าเรื่องนี้ไว้ว่า, แดงบวชจริง ซึ่งเป็นการบวชให้แม่ และไม่ได้มีการยิงกันเหมือนในภาพยนตร์ เพราะทุกคนล้วนอโหสิกรรมให้แดงหมด ฉะนั้น แดงก็ไม่ได้เสียชีวิตจากการโดนยิงในงานบวชตัวเอง,ภาพสุดท้ายที่เราเจอกัน คือ วันที่เราร้องเพลงอยู่ที่ไนต์คลับ แดงได้พาเพื่อนที่มาจากเมืองนอกไปนั่งดูเราอยู่ในร้านด้วย แต่ตอนนั้นมีคนเมากลุ่มหนึ่งนั่งอยู่โต๊ะใกล้ๆ กัน และเขาก็พูดจาเย้าแหย่เฮฮากันเสียงดัง ซึ่งเราก็กลัวว่าจะมีเรื่องมีราวกัน และสิ่งที่เรากลัวก็เกิดขึ้นจริง เพราะเมื่อแดงเดินออกจากร้าน กลุ่มคนเมาก็เดินตามออกไป จากนั้น เพื่อนของแดงก็พาแดงขึ้นรถขับออกไปด้วยความเร็ว และนั่นคือภาพสุดท้ายที่เราได้เห็นเขา,จนกระทั่ง กลางดึกคืนนั้น เราได้รู้ว่า แดงเสียชีวิตจากอุบัติเหตุรถยนต์ เพื่อนที่ไปด้วยไม่เป็นอะไรเลย แต่แดงเสียชีวิต เพราะร่างของแดงพุ่งออกนอกกระจกหน้ารถ แล้วกระแทกอย่างแรงกับฟุตปาท,อย่างไรก็ดี เมื่อปี 2561 ,ที่ผ่านมา วัลภา ในวัย 74 ปี เคยประสบเหตุไฟไหม้ห้องพักตัวเอง โดยของใช้ รูปภาพ เสื้อผ้าสมัยเก่าที่เธอเก็บสะสมไว้ตั้งแต่สมัยที่ยังเป็นนักร้องถูกเผาไหม้เกือบทั้งหมด, จนกระทั่ง วันที่ 25 ต.ค.62 น้องชายของเธอมาพบว่า วัลภาจากไปอย่างไม่มีวันกลับท่ามกลางข้าวของแห่งความทรงจำที่โอบล้อมร่างอันไร้ลมหายใจ.,,- ,สิ้น วัลภา เมีย แดง ไบเล่ นักเลงดังยุค 2499 จากไปด้วยวัย 75
แม้วันนี้เธอและเขาจะจากไป แต่คงทิ้งไว้ซึ่งเรื่องราวมากมายให้คนรุ่นหลังเล่าขาน ทีมข่าวเจาะประเด็นไทยรัฐออนไลน์ พาผู้อ่านย้อนเรื่องราวความรัก ชีวิต และการพลัดพรากผ่านผู้หญิงที่ชื่อ วัลภา
วัลภา ณ สงขลา,ข่าวเด่น,แดง ไบเล่,วัลลภา เมียแดง ไบเล่,ข่าวร้อน,ข่าวทั่วไป